Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 553

2. évfolyam Éves óraszám: 37/55 óra Cél Fejleszteni a tanulók technikai szemléletét, problémamegoldó gondolkodását, kritikai érzékét, a modell és valóság viszonyának elemzését, a technika iránti érdeklõdését. Lehetõséget adni a tanulóknak játék, használati tárgy, ajándék tervezésére, készítésére, egyéni kezdeményezésekre, az alkotó (konstruáló) munka sikerének, örömének biztosítására. Ezekkel együtt megismertetni egyszerû anyagvizsgálatokat, amelyek a terveik megvalósításához, a tudatos anyagválasztást teszik lehetõvé. A természet tiszteletére, megbecsülésére buzdítás. Önkiszolgálásra, egyszerû háztartási tevékenységek elvégzésére szoktatás. Egymás munkájának megbecsülésére, segítésére nevelni a tanulókat. Közlekedéssel kapcsolatos helyes ismeretek és magatartási szokások kialakítása a gyalogos közlekedésben, tömegközlekedésben. Tartalom Anyagok és alakításuk: Képlékeny anyagok tulajdonságai, alakításuk, felhasználásuk. Papírmunkák: lágy papírok csoportosítása felhasználásuk alapján, lágy papírok darabolása, hajtogatása, szerelése. Fa és a természet kincsei: természeti anyagok, vékony lécek, pálcák darabolása, alakítása, felhasználásuk. Fonal és textil: anyagok vizsgálata, darabolása, alapöltések fajtái és alkalmazásuk. Épített és szerelt modellek Elemek, elemcsaládok. Méretarányok. Összetett alakzatok szerkezetek összeállítása építõelemekbõl, dobozokból. Szerelõelemekkel végzett gyakorlatok. Rögzítés. Jeles napok Népi hagyományok. Tárgykultúra. Ajándékok. Életvitel - Háztartás A lakás belsõ terei. Bútoraink. Munkamegosztás a családban. Közlekedési ismeretek Gyalogos közlekedés. Közlekedés jármûveken. Követelmény Térérzékelés, konstruáló képesség fejlesztése. Többféle megoldás keresése a tervezésben. Méretarányok megfigyelése és alkalmazása. Lényeges és lényegtelen ismérvek szétválasztása. Játéktárgyak kialakítása, elkészítése egyre nagyobb önállósággal. Összefüggések felfedezése tárgyak funkciója és anyagi tulajdonságaik között. Az anyagokhoz és a készítendõ munkadarabhoz megfelelõ mûvelet tervezése, munkaeszköz megválasztása. Feladattudat fejlesztése. Veszélytudat kialakítása (a jármûvek használatával kapcsolatos veszélyhelyzetek ismerete). Részei Anyagok és alakításuk 2. Épített és szerelt modellek 2. Jeles napok 2. Életvitel – Háztartás 2. Közlekedési ismeretek 2. Feltételek Második technikakönyvem tanulói segédlet Építõdoboz tanulói segédlet Szerelõkészlet tanulói segédlet ANYAGOK ÉS ALAKÍTÁSUK 2. Idõkeret: 16 óra Cél Az anyagok és alakításuk közben a természetes és feldolgozott (átalakított) anyagok tulajdonságinak tapasztalati úton, anyagvizsgálattal történõ megismerése, okok és összefüggések keresése. Különbözõ formák, alakok, arányok felismerése. Gazdaságos anyagfelhasználás. A technika és környezet kapcsolatának felfedezése, értékelése. Egyszerû modellek építésével az absztrakciós képesség fejlesztése. Tartalom Képlékeny anyagok – vizsgálata (megpuhul, kenõdik képlékenység), – alakítása (gyúrás, gömbölyítés, hengerítés, sodrás, kúposítás, lapítás, mélyítés) alapanyag, termék Papír – anyagvizsgálat (nedvszívó képesség), mibõl készülhet – csoportosítása felhasználásuk alapján – elõrajzolás eszközei (alaklemez használata) – daraboló mûveletek és szerszámai – alakító mûveletek (gömbölyítés, redõzés, hajtogatás: felezõ, átló, szegélyhajtogatás, zsebkendõ-hajtás, szalvéta hajtás), – szerelõ mûveletek anyagai, eszközei (ragasztás) Természet kincseibõl készült termékek vizsgálata (háncs, vesszõ, faág, kukoricaszár, vékony lécek), egyszerû munkadarab tervezése, készítése – darabolás, – alakítás (csiszolással, késsel), – szerelés (ragasztással, kötözéssel). Fonalak és textíliák érzékszervi összehasonlítása, felhasználásuk, egyszerû öltések, fonás. Követelmény Az anyagok tulajdonsága, alakíthatósága és felhasználása közti kapcsolatok ismerete. A megmunkálás során végzett mûveletek sorrendjének, a használt eszközök, az anyagok megmunkálásához kötõdõ mesterségek megnevezése. Elemezze környezetének papírból, képlékeny anyagokból, fából, fonalból készült tárgyait, azok funkcióját, tulajdonságait, felhasználásuk gazdaságos módjait (környezeti hatásait). Tudjon kézzel, egyszerû eszközökkel lágy anyagból egyszerû formát alakítani; papírt darabolni (nyírással, tépéssel), alaklemez használatával elõrajzolni, alakítani hajtogatással (felezõ-, átló- és szegélyhajtogatás), formázni (gömbölyítéssel, redõzéssel, sodrással), szerelni (pont- és foltragasztás); cérnát tûbe fûzni, egyszerû öltésekkel fonalat vezetni, csomót és csokrot kötni; hurkapálcát és vékony lécet darabolni (tördeléssel, késsel), csiszolni, faragni, szerelni; a gyalogos közlekedés szabályait alkalmazni, a tömegközlekedési eszközöket használni; a családi munkamegosztásba besegíteni (portalanítás, takarítás, növényápolás, terítés). Legyen képes tárgyak (játék, használati tárgy, báb stb.) tervezésére, kivitelezésére csoportosan, önállóan. Értékelés Kiemelt szempontok: – tud-e a tanuló önállóan (kis segítséggel) segítséggel a megismert anyagok közül tulajdonságaik alapján választani; anyagot alakítani, szerelni? – ismeri-e a mûveleti sorrendeket, a használatos eszközöket? – terveit szóban ki tudja-e fejezni? – munkáját tudja-e értékelni? ÉPÍTETT ÉS SZERELT MODELLEK 2. Idõkeret: 5 óra Cél Fejleszteni a tanulók technikai szemléletét a modell és a valóság viszonyának elemzésével. Fejlõdjenek manuális képességeik egyszerû szerkezetek kialakításában. Statikus egyensúlyozás, erõszabályozó képesség fejlesztése. Tartalom Építõelemek felhasználásával minta, rajz, fénykép alapján összetettebb alakzatok, szerkezetek, összeállítása. Nagyítás, kicsinyítés megfigyelése. Konstruálás egyéni elképzelések alapján próbálgatással. Az összeállított modellek (szerkezetek) részei közti kapcsolatok (illeszkedés, támasztás, áthidalás, határolás) vizsgálata és alkalmazása egyéni konstrukciók elkészítésében. Rögzítés – helyhez és helyzethez – a technikában, merevítés, egyszerû rácsos szerkezetek szerelése önállóan és társakkal. A szerkezeti elemek gondos rögzítésének jelentõsége. Követelmény Ismerje – az illeszkedik, támaszt, támaszkodik, összeköt, áthidal, határol, tart, tartott technikai összefüggéseket az építõelemekbõl összeállított szerkezetekben. – a kicsinyítés, nagyítás fogalmát. Tudja – megnevezni a környezetében található (otthon, iskola, utca, játszótér stb.) rögzítési módokat. – az elmozdulások megakadályozását elõsegítõ rögzítést, helyhez és helyzethez rögzítés jellemzõit. Legyenek jártasak adott egyszerû modellek utánzással történõ összeállításában, az összeállított modellek kapcsolatainak feltárásában, elemzésében, annak mérlegelésében, hogy egy-egy elemet melyik másikkal lehet helyettesíteni. Képes legyen összetettebb modellek felépítésére egyéni elképzelés alapján. Értékelés Ismeri-e – az építõkészlet, szerelõkészlet elemeinek, elemcsaládjainak nevét? – a térbeli építés alapelveit, gyakorlatát? –a kicsinyítés, nagyítás közti különbségeket? Tud-e megnevezni környezetében megtalálható rögzítési módokat? Képes-e egyszerû modell felépítésére egyéni elképzelés alapján? JELES NAPOK 2. Idõkeret: 6 óra Cél A családi és a közösségi együttélés érzelmi és tartalmi erõsítése. Kulturális örökségeink jellemzõ sajátosságainak ápolása. A tanult ismeretek és tevékenységek szintetizálása egy ünnepi funkcióra. Tartalom Mikulás – papír, textil, ezek közös alkalmazása. Karácsony – természetes anyagok, papír (asztaldísz, ültetõkártya, fenyõdíszek). Farsang – papír, textil, agyag, (álarc, jelmez). Nemzeti ünnep – fonal, szalag, zsinór (három-színû zsinórfonás). Húsvét – fonal, textil, (húsvéti fa). Anyák napja – fonal, textil papír, természeti anyag (ajándék). Követelmény Ismerje meg – az ünnepekhez fûzõdõ népi hagyományokat. – az ünnepnapok jelképeit. – az ünnepnapokhoz kapcsolódó tárgyalakítás szokásait. Tudja a már megismert anyagokat felhasználni az ünnepi készülõdésben. Értékelés Ismeri-e a jeles napokhoz fûzõdõ emberi tevékenységeket? Tud-e a megismert anyagok közül céljainak megfelelõen választani? Képes-e terveinek megfelelõen anyagot alakítani? ÉLETVITEL-HÁZTARTÁS 2. Idõkeret: 5 óra Cél A közvetlen környezet megfigyeltetése, annak gondozása, megbecsülése. A család szerepének erõsítése. Az egymásért végzett tevékenység erõsíti a felelõsségtudatot és fejleszti az egymásrautaltság érzését. Kialakítani és fejleszteni a környezetkultúra és tárgykultúra alapjait, szokásait. Egészséges életvitelre, életmódra szoktatni. Tartalom A lakás belsõ terei. Bababútorok építése. Házi munkák fajtái. Munkamegosztás a családban. Szolgáltatóhelyek lakóhelyünkön. Ünnepi terítés. Követelmény Ismerjék meg – otthonuk nélkülözhetetlen lakberendezési tárgyait, azok anyagait, méreteiket, – a háztartási munkaformákat, – a takarítás mûveleteit, eszközeit, gépeit, anyagait, – a háztartási balesetek forrását, – növények ápolását (portalanítás), – alapvetõ tisztasági szokásokat. Tudjanak egyszerû ajándékot készíteni, azt alkalomhoz illõen becsomagolni. Értékelés A lakás belsõ tereinek megnevezése (funkciójuk szerint). Legalább 4-5 lakberendezési tárgy felsorolása, funkciójuk megnevezése. Háztartási munkák megnevezése (3-4). Portalanítás eszközeinek megnevezése (anyaguk, tulajdonságaik). KÖZLEKEDÉSI ISMERETEK 2. Idõkeret: 4 óra Cél Felkészíteni a tanulót a balesetmentes, kultúrált közlekedésre, a közlekedési szokások, illemszabályok és elõírások betartására, közlekedési veszélyhelyzetek elkerülésére. Tartalom Közlekedés – útjelzõ táblák készítése (terepasztal). Gyalogos közlekedés gyakorlása. Közlekedés jármûvekkel, tömegközlekedés. Követelmény Ismerje a tájékoztató, utasító, veszélyt jelzõ, tiltó közlekedési jelzõtáblák jellegzetes alak-ját, színét. Teljes biztonsággal közlekedjen gyalogosként, ismerve a gyalogos közlekedés veszély-helyzeteit. Legyen képes megfogalmazni a tömegközlekedési eszközök használatához szükséges tennivalókat (jegyváltás-kezelés, bérlet, megálló stb.), a tömegközlekedési eszközön alkalmazott illemszabályokat. Értékelés Tudja összehasonlítani alakjuk és színük szerint a közlekedési jelzõtáblákat, gyalogosok közlekedési helyzeteit elemezni terepasztalon, kép alapján, leginkább a gyakorlatban.

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes